ddrg/super_eurlex huggingface dataset:
16.

primygtinai ragina valstybes nares veiksmingiau skatinti taikyti ES piliečių teises pagal Direktyvas 2000/43/EB ir 2000/78/EB; be to, ragina Komisiją, valstybes nares, profesines sąjungas, darbdavius, taip pat vyriausybinius ir nevyriausybinius suinteresuotuosius subjektus dėti visas pastangas siekiant didinti tose direktyvose numatytų teisių supratimą ir užtikrinti, kad diskriminavimo aukos, norėdamos veiksmingai įgyvendinti jose numatytas savo teises, galėtų pasinaudoti įvairia gynėjų parama; pažymi, kad aukoms dažnai tenka našta, susijusi su tariamai atsakingojo už diskriminavimą kaltinimu, be to, jos dažnai negauna jokių valdžios institucijų paramos ir neturi galimybės gauti teisinės pagalbos; ragina valstybes nares suteikti įgaliojimų susijusioms nepriklausomoms įstaigoms, kurios teikia veiksmingą pagalbą diskriminavimo aukoms;
29.

pritaria pasiūlymui įsteigti laivų išmontavimo fondą ir ragina Komisiją bei valstybes nares ryžtingai siekti, kad toks fondas būtų lygiagrečiai įsteigtas TJO ir ES lygmeniu; be to, ragina Komisiją ištirti pirieinamas finansines priemones, kurios įtrauktų tiek laivų statytojus, tiek laivų savininkus ir apimtų privalomojo draudimo reikalavimą, uosto mokesčių taikymą, mokesčius naujiems laivams bei kasmetinius mokesčius, susietus su TJO registracija, kad taip būtų užtikrintas aplinkos atžvilgiu tvarus perdirbimas nuo pat tos akimirkos, kai laivas pradedamas eksploatuoti, nepamirštant, kad per visą savo tarnavimo laiką laivas gali turėti daugiau nei vieną savininką;
32.

primygtinai ragina visas valstybes nares glaudžiai bendradarbiauti su tarptautiniais baudžiamaisiais teisingumo organais, ypač patraukiant į teismą besislapstančius nusikaltėlius; kartu su pasitenkinimu pažymi Kongo Demokratinės Respublikos bendradarbiavimą perduodant TBT Germainą Katangą, Serbijos bendradarbiavimą sulaikant ir perduodant Tarptautiniam baudžiamajam tribunolui buvusiai Jugoslavijai (angl. International Criminal Tribunal for the former Yugoslavia, ICTY) Zdravko Tolimirą ir Serbijos bei Juodkalnijos bendradarbiavimą sulaikant ir perduodant ICTY Vlastimirą Džordževičių (Vlastimir Đjorđjević); vis dėlto susirūpinęs atkreipia dėmesį į užsitęsusį Sudano vengimą bendradarbiauti su TBT sulaikant ir perduodant Ahmadą Muhammadą Haruną ir Ali Muhammadą Ali Abd–Al–Rahmaną; susirūpinęs atkreipia dėmesį į tai, kad TBT išduoti arešto orderiai keturiems Viešpaties pasipriešinimo armijos (LRA) Ugandoje nariams iki šiol neįvykdyti; be to, susirūpinęs pažymi, kad Radovanas Karadžičius (Radovan Karadžić) ir Ratko Mladičius (Ratko Mladić) tebėra laisvėje ir nebuvo perduoti ICTY; atsižvelgdamas į tai ragina Serbijos institucijas užtikrinti glaudų bendradarbiavimą su ICTY, kad būtų suimti ir perduoti teisingumui visi likę kaltinamieji, siekiant sudaryti sąlygas ratifikuoti Stabilizacijos ir asociacijos susitarimą; be to, mano, kad Hagoje vykstantis Specialiojo teismo Siera Leonei procesas prieš buvusį Liberijos prezidentą Charlesą Taylorą yra svarbus žingsnis kovojant su nebaudžiamumu;
— atsižvelgdamas įDarbo tvarkos taisykli ų51 straipsn į,
— atsižvelgdamas įAplinkos, visuomen ės sveikatos ir maisto saugos komiteto prane šimą(A6-0403/2006),
1. pritaria Komisijos pasi ūlymui su pakeitimais;
2. ragina Komisij ądar kart ąperduoti klausim ąsvarstyti Parlamentui, jei ji savo pasi ūlymąketina keisti i š
esmės arba pakeisti j įnauju tekstu;
3. paveda Pirmininkui perduoti Parlamento pozicij ąTarybai ir Komisijai.
P6_TC1-COD(2006)0193
Europos Parlamento pozicija, priimta per pirm ąjįsvarstym ą2007 m. bir želio 7 d. siekiant priimti
Europos Parlamento ir Tarybos reglament ą(EB) Nr. …/2007, i šdalies kei čiantįReglament ą(EB)
Nr. 1925/2006 d ėl maisto produkt ųpapildymo vitaminais ir mineralais bei tam tikromis kitomis
medžiagomis
(Kadangi Parlamentas ir Taryba pasiek ėsusitarim ą, Parlamento pozicija pirmajame svarstyme atitinka galutin įteisės
aktą, Reglament ą(EB) Nr. …/2007.)
P6_TA(2007)0226
Maisto produkt ųmaistingumas ir sveikatingumas ***I
2007 m. bir želio 7 d. Europos Parlamento teis ėkūros rezoliucija d ėl pasi ūlymo d ėl Europos Parla-
mento ir Tarybos reglamento, i šdalies kei čiančio Reglament ą(EB) Nr. 1924/2006 d ėl teigini ųapie
maisto produkt ųmaistingum ąir sveikatingum ą(COM(2006)0607 — C6-0338/2006 —
2006/0195(COD))
(Bendro sprendimo proced ūra: pirmasis svarstymas)
Europos Parlamentas ,
— atsižvelgdamas įKomisijos pasi ūlymąEuropos Parlamentui ir Tarybai (COM(2006)0607) (1),
— atsižvelgdamas įEB sutarties 251 straipsnio 2 dal įir 95 straipsn į, pagal kuriuos Komisija jam pateik ė
pasiūlymą(C6-0338/2006),
— atsižvelgdamas įDarbo tvarkos taisykli ų51 straipsn į,
— atsižvelgdamas įAplinkos, visuomen ės sveikatos ir maisto saugos komiteto prane šimą(A6-0404/2006),
1. pritaria Komisijos pasi ūlymui su pakeitimais;
2. ragina Komisij ądar kart ąperduoti klausim ąsvarstyti Parlamentui, jei ji savo pasi ūlymąketina keisti i š
esmės arba pakeisti j įnauju tekstu;
3. paveda Pirmininkui perduoti Parlamento pozicij ąTarybai ir Komisijai.
(1) Dar neskelbta OL.2008 5 22 LT C 125 E/117 Europos S ąjungos oficialusis leidinys
2007 m. bir želio 7 d., ketvirtadienis
50.

palankiai vertina tai, kad Parlamento valgyklose padidėjo maisto įvairovė ir sudaryta galimybė rinktis tvaresnį maistą, taigi, be kita ko, siūloma daugiau įvairesnių vegetariškų ir veganiškų produktų; siūlo padidinti Parlamento valgyklose tiekiamų vegetariškų ir veganiškų patiekalų įvairovę; be to, prašo, kad kiekvieną dieną būtų galima įsigyti bent vieną šviežio maisto be glitimo variantą ir kad informacija apie alergenus ir maistines dalis būtų matoma maisto kortelėse šalia prekystalių;
18.

yra susirūpinęs dėl to, kad, nepaisant teigiamos INTPA GD 2020 m. metinėje veiklos ataskaitoje dėl pagrindinių veiklos rezultatų rodiklių pateiktos analizės (14 pagrindinių veiklos rezultatų rodiklių vertinami geriau nei 2019 m.), Audito Rūmų pastaba, kaip ir ankstesniais metais, kad nustatytų klaidų dažnis, įskaitant kai kurias klaidas galutinėse išlaidų deklaracijose, kurių atžvilgiu buvo atliktas ex ante išorės auditas ir išlaidų tikrinimai, vis dar rodo šių patikrų trūkumus; pakartoja, kad tikisi, jog kontrolės sistema bus griežtesnė ir ragina INTPA GD toliau dėti pastangas siekiant pagerinti savo kontrolės sistemos veiksmingumo ir efektyvumo vertinimą identifikuojant pagrindinius veiklos rezultatų rodiklius abiem atvejais, nustatant realius ir plataus užmojo tikslus ir stebint bei tobulinant savo kontrolės sistemą; be to, ragina Komisiją sukurti platformą, skirtą iš EPF finansuojamiems projektams pagal valstybes, daugiausia dėmesio skiriant galutiniams tokios paramos gavėjams, bendriesiems ir konkretiems projektų tikslams ir visų pirma jų praktiniams rezultatams, susijusiems su pageidaujamu vystymosi rodiklių pagerėjimu; mano, kad sukūrus tokią integruotą ir sąveikią informacijos ir stebėsenos platformą padidėtų kontrolės patikimumas ir Sąjungos paramos vystymuisi veiksmingumas ir matomumas; atsižvelgdamas į tai, ragina Komisiją taip pat apsvarstyti galimybę pradėti dialogą su paramą gaunančiomis šalimis, kad ateityje būtų galima naudoti vieną rizikos vertinimo priemonę;
9.

pabrėžia, kad svarbu remti klimato politiką ir aplinkos apsaugą suteikiant papildomų išteklių atitinkamoms Sąjungos programoms ir priemonėms 2022 m.; be to, pabrėžia, kad, siekiant integruoti klimato aspektą, reikėtų dėti daugiau pastangų visose politikos srityse, kad būtų pasiektas bendras su klimatu susijusių išlaidų tikslas, kad per visą 2021–2027 m. DFP jos siektų bent 30 proc. Sąjungos biudžeto ir EURI išlaidų bendros sumos; be to, pabrėžia, kad reikia nuolat dėti pastangas, kad 2024 m. 7,5 proc. metinių DFP išlaidų sudarytų išlaidos biologinės įvairovės tikslams ir nuo 2026 m. jos siektų 10 proc.; pabrėžia, kad Komisija, prieš pateikdama 2023 m. biudžeto projektą, turi nustatyti veiksmingą metodiką, visų pirma skirtą biologinės įvairovės nykimui stebėti ir sustabdyti ir ją atkurti, siekiant užtikrinti, kad Tarpinstituciniame susitarime nustatytas 2024 m. tikslas galėtų būti veiksmingai pasiektas; primygtinai prašo, kad Parlamentas būtų visapusiškai įtrauktas rengiant patikimesnes, skaidresnes ir išsamesnes tokių išlaidų įgyvendinimo ir stebėjimo metodikas, ir toliau yra pasiryžęs vykdyti metines konsultacijas ir glaudžiai bendradarbiauti su Komisija ir Taryba, kaip nustatyta Tarpinstituciniame susitarime; primena, kad tam, kad būtų įgyvendintas žaliasis kursas, labai svarbu, kad finansavimas būtų skiriamas tik veiklai, kuri atitinka reikšmingos žalos nedarymo principą ir yra suderinama su Paryžiaus susitarimo tikslais; pabrėžia, kad paskelbtos gairės dėl Ekonomikos gaivinimo ir atsparumo didinimo priemonės turėtų būti laikomos visų kitų to paties pobūdžio išlaidų standartu ir turi būti konkrečiai naudojamos kaip pamatiniai sanglaudos politikos įgyvendinimo principai; primena, kad įgyvendinant biologinės įvairovės principą turi būti daroma daugiau nei visapusiškas atitinkamo Sąjungos acquis laikymasis;
24.

su susirūpinimu pritaria Audito Rūmų pastabai, kad siekdama kompensuoti etatų trūkumą Institucija vis dažniau įdarbina konsultantus ir laikinuosius darbuotojus, ir tai gali kelti pavojų, jog sudėtingas išorės rangovų darbas bus netinkamai prižiūrimas ir kils su bylinėjimusi pagal sutartis susijusių problemų dėl neapibrėžtos atsakomybės; pažymi, kad Institucija, atsižvelgdama į ankstesnių metų Audito Rūmų išvadas, naudoja sutartis su IT bendrovėmis, kurios suformuluotos taip, kad būtų galima paskirti laikinuosius darbuotojus, o ne teikti aiškiai apibrėžtas IT paslaugas ar produktus; pažymi, kad IT paslaugų teikimo sutarčių naudojimas įdarbinant darbuotojus neatitinka Sąjungos socialinių ir įdarbinimo taisyklių, todėl Institucijai kyla teisinė rizika ir rizika reputacijai; pažymi, kad, remiantis Institucijos atsakymu, bet kokia galima rizika šiomis aplinkybėmis buvo ribota, ir ji patvirtino visas būtinas procedūras, kad sutartyse būtų išvengta bet kokios galimos painiavos tarp IT paslaugų pirkimo ir laikinųjų darbuotojų paskyrimo; primygtinai ragina Instituciją užtikrinti, kad sutartyse nebūtų painiojamas paslaugų pirkimas ir laikinųjų darbuotojų samdymas;
2.

pažymi, kad, remiantis Audito Rūmų ataskaita, veiklos išlaidoms skirtų įsipareigotų asignavimų perkėlimų lygis buvo aukštas dėl Agentūros veiklos pobūdžio, kuris, be kita ko, apima tyrimų, trunkančių keletą mėnesių ir dažnai vykdomų ir metams pasibaigus, finansavimą; pažymi, kad, remiantis Audito Rūmų ataskaita, Agentūra siekė pagerinti planavimo procedūras, kad būtų galima geriau stebėti vėlavimus tarp sutarčių pasirašymo, įvykdymo ir mokėjimų; pažymi, kad, remiantis Audito Rūmų ataskaita, 28 proc. III antraštinės dalies perkėlimų į 2020 m. buvo numatyti įsipareigojimuose 2019 m. gruodžio mėn., kaip ir mokėjimų perkėlimai iš 2018 m.; pažymi, kad, remiantis Agentūros atsakymu, antrasis valdančiosios tarybos posėdis vyksta gruodžio mėn. ir kad jos pagrindinei veiklai užbaigti reikia laiko, be to, Sąjungos institucijos prašymus atlikti projektus gali pateikti bet kuriuo metų laiku; pažymi, kad, remiantis Agentūros atsakymu, ji pradėjo kurti naują stebėjimo užtikrinimui skirtą taikomąją programinę įrangą, kuri pagerins biudžeto planavimo stebėseną; pažymi, kad, remiantis Audito Rūmų ataskaita, pastarieji nustatyti faktai rodo struktūrines problemas ir ragina Agentūrą gerinti savo biudžeto planavimą ir įgyvendinimo ciklą bei informuoti biudžeto įvykdymą tvirtinančią instituciją apie veiksmus, kurių imtasi;
27.

atkreipia dėmesį į Audito Rūmų pastabą, kad Institucija, siekdama gauti IT konsultantų paslaugas, naudojosi preliminariąja sutartimi su IT bendrove ir kad Institucija kai kuriems iš tų IT konsultantų tiesiogiai pateikė darbo instrukcijas, taip galbūt panaikindama skirtumą tarp Institucijos darbuotojų ir konsultantų; pabrėžia riziką dėl naudojimosi išorės IT konsultantų paslaugomis; primygtinai ragina Instituciją skirti ypatingą dėmesį operacijų saugumo ir duomenų apsaugos užtikrinimui; atkreipia dėmesį į Institucijos atsakymą, kad tai buvo padaryta įgyvendinant naują IT paslaugų modelį ir susijusią preliminariąją sutartį, ir kad Institucija siekia optimizuoti trečiųjų šalių paslaugų integravimo valdymą; ragina Instituciją nuolat informuoti biudžeto įvykdymą tvirtinančią instituciją apie šio paslaugomis grindžiamo naudojimosi IT paslaugomis optimizavimo ir konsolidavimo procesą;
22.

pažymi, kad Audito Rūmai nustatė, jog II NVI bendroji įmonė įdiegė patikimas ex ante kontrolės procedūras, paremtas finansinių ir veiklos dokumentų peržiūra, visų pirma Septintosios bendrosios programos tarpinių ir galutinių mokėjimų atveju; pažymi, kad ex post auditus naudos gavėjų patalpose atlieka II NVI bendroji įmonė, o programos „Horizontas 2020“ projektų išlaidų deklaracijų atveju už ex post auditus yra atsakinga Vidaus audito tarnyba; pažymi, kad 2018 m. pabaigoje bendrosios įmonės pranešti ex post auditų likutiniai klaidų lygiai sudarė 0,87 proc. Septintosios bendrosios programos projektų atveju ir 0,67 proc. programos „Horizontas 2020“ projektų atveju;
17.

pažymi, kad Bendroji įmonė įdiegė ex ante kontrolės procedūras, pagrįstas finansinių ir pagrindinės veiklos dokumentų peržiūra bei ex post auditais dotacijų gavėjų įstaigose, kiek tai susiję su Septintosios bendrosios programos biudžeto tarpiniais ir galutiniais mokėjimais ir programos „Horizontas 2020“ projektų išlaidų deklaracijomis, o atsakomybė užtikrinti ex post auditą tenka Komisijos bendrai audito tarnybai;
EUROPOS PARLAMENTO REZOLIUCIJA (ES) 2020/1882

2020 m. gegužės 14 d.

su pastabomis, sudarančiomis neatskiriamą sprendimo dėl Europos Sąjungos 2018 finansinių metų bendrojo biudžeto įvykdymo patvirtinimo, IV skirsnis – Europos Sąjungos Teisingumo Teismas, dalį

EUROPOS PARLAMENTAS,

27.

palankiai vertina ESTT įsipareigojimą skatinti profesinio ir asmeninio gyvenimo pusiausvyros priemones, pvz., sprendimo, kuriuo remiantis, be struktūrinio nuotolinio darbo galimybės, būtų leidžiama dirbti ir nenuolatinį nuotolinį darbą, priėmimą; taip pat atkreipia dėmesį į IT pasiekimus gerinant nuotolinę prieigą prie taikomųjų darbo programų; be to, su pasitenkinimu atkreipia dėmesį į pastangas saugoti darbuotojų psichologinę sveikatą teikiant jiems psichologo, dirbančio ne visą darbo dieną, paramą;
Iš dalies pakeisti tekstą taip: Šios veiklos tikslas – visiems užtikrinti sveikatą ir gerovę visą gyvenimą, taikyti kokybiškas ir ekonomiškai tvarias sveikatos ir priežiūros sistemas, sveikatos priežiūrai tampant vis labiau individualizuota ir veiksmingesne, ir suteikti naujų darbo vietų ir augimo sveikatos sektoriuje galimybių. Tuo tikslu, vykdant veiklą, daugiausia dėmesio bus skiriama veiksmingam sveikatos ugdymui ir ligų prevencijai (pvz., sveikatos veiksnių suvokimui, geresnių prevencinių skiepų kūrimui). Ypatingas dėmesys bus atkreiptas į sveikatos ypatumus, susijusius su lytimi ir amžiumi. Taip pat daug dėmesio bus skiriama ligų, įskaitant vėžį , negalių ir sutrikusių funkcijų valdymui, priežiūrai bei gydymui, visų pirma, labiau individualizuojant mediciną (pvz., pritaikant žinias klinikinėje praktikoje ir skirtingo masto inovacinėje veikloje, geriau naudojant sveikatos duomenis, užtikrinant savarankišką gyvenimą ir paramą). Be to, bus stengiamasi pagerinti sprendimų, susijusių su prevencija ir gydymu, priėmimą, nustatyti geriausią patirtį sveikatos priežiūros sektoriuje ir ja dalytis, remti kompleksinę rūpybą ir technologinių, organizacinių bei socialinių inovacijų, suteikiančių galimybę visų pirma vyresnio amžiaus žmonėms ir neįgaliesiems likti aktyviems ir savarankiškiems, diegimą. Galiausiai įgyvendinama veikla bus grindžiama lyties aspektu: vadovaujantis tokiu požiūriu bus, be kita ko, pripažinta moterų vieta tiek neoficialios, tiek oficialios priežiūros sektoriuje.
12.

pažymi, kad pagal Audito Rūmų ataskaitą 2016 m. gruodžio 15 d. Agentūra pasirašė 1 500 000 000 EUR vertės preliminariąją sutartį dėl palydovų sistemos „Galileo“ eksploatavimo 2017–2027 m. laikotarpiu; be to, pažymi, kad sutartis pasirašyta atlikus viešojo pirkimo procedūrą; atkreipia dėmesį į tai, kad vienas iš susijusių konkurso dalyvių pradėjo teismo procesą, siekdamas užginčyti viešojo pirkimo procedūros rezultatus; pažymi, kad Europos Sąjungos Teisingumas Teismas spręs, ar viešojo pirkimo procedūra, susijusi su preliminariąja sutartimi ir visomis susijusiomis konkrečiomis sutartimis ir būsimais mokėjimais, buvo teisėta ir tvarkinga; nurodo, kad Agentūra šį dalyką atskleidė ir paaiškino 2017 m. finansinės būklės ataskaitose kartu su informacija, kad 2017 m. 49 000 000 EUR (7 proc. 2017 m. biudžeto, įskaitant sumas, gautas per įgaliojimo susitarimus) buvo sumokėti pagal bendrąją sutartį; ragina Agentūrą nuodugniai pasirengti švelninti bet kokią galinčią kilti finansinę ar veiklos riziką ir informuoti biudžeto įvykdymą tvirtinančią instituciją apie bet kokius pokyčius šioje srityje;
20.

palankiai vertina tai, kad 2 KEV BĮ įdiegė ex ante kontrolės procedūras, grindžiamas finansinių ir pagrindinės veiklos dokumentų peržiūra, Septintosios bendrosios programos biudžeto tarpinių ir galutinių mokėjimų ex post auditus dotacijų gavėjų įstaigose, o programos „Horizontas 2020“ projektų išlaidų deklaracijų atžvilgiu Komisijai tenka atsakomybė užtikrinti ex post auditus; palankiai vertina tai, kad 2017 m. likutinis klaidų lygis atlikus ex post auditus sudarė 1,13 proc. ir jis, Audito Rūmų nuomone, yra mažesnis už reikšmingumo lygį;
19.

apgailestauja dėl Komisijos pasiūlymo dėl antrosios išmokų pagal Pabėgėlių Turkijoje rėmimo priemonę dalies finansavimo ir dėl tolesnio susitarimo, kurį valstybės nares pasiekė Taryboje 2018 m. birželio 29 d.; remia Pabėgėlių Turkijoje rėmimo priemonės taikymo pratęsimą, tačiau, kaip ir Komisija pasiūlė 2018 m. kovo 14 d., mano, kad iš ES biudžeto programos finansavimui turėtų būti skirta 1 mlrd. EUR suma, o 2 mlrd. EUR apimties dvišalius įnašus turėtų skirti valstybės narės, siekiant palikti pakankamas maržas DFP specialiosioms priemonėms, skirtoms nenumatytiems įvykiams per paskutinius dvejus dabartinės DFP metus, taip pat kitų prioritetų finansavimui; taip pat tvirtina, kad Pabėgėlių Turkijoje rėmimo priemonė šioje DFP yra nauja iniciatyva, todėl ji turėtų būti finansuojama iš naujų asignavimų; apgailestauja dėl to, kad, nepaisant aiškaus Parlamento prašymo visapusiškai dalyvauti sprendimų dėl Pabėgėlių Turkijoje rėmimo priemonės pratęsimo priėmimo procese, be kita ko, siekiant išvengti jos sukūrimo procedūros pasikartojimo, Parlamentas ir Taryba kol kas nevykdė derybų dėl Pabėgėlių Turkijoje rėmimo priemonės antrosios dalies finansavimo; informuoja valstybes nares, kad Parlamentas turi visas teises atlikti savo, kaip Sąjungos biudžeto valdymo institucijos, vaidmenį ir kad jis tai darys, kaip jau buvo pranešta prieš tai;
8.

pažymi, kad iš bendros 1 755 000 000 EUR sumos, skirtos pagal programą „Horizontas 2020“ finansuojamai pagrindinei ir administracinei veiklai, Bendroji įmonė prisiėmė įsipareigojimų už 693 637 716 EUR ir atliko mokėjimų už 281 870 712 EUR; be to, pažymi, kad mažiau mokėjimų buvo atlikta iš dalies dėl to, kad buvo vėluojama derėtis dėl dotacijos susitarimų pagal programą „Horizontas 2020“; pažymi, kad Sąjungos piniginis įnašas Bendrosios įmonės administracinėms išlaidoms padengti sudarė 6 144 907 EUR;
14.

pažymi, kad, teikiant paramą biudžetui ir tarptautinėms organizacijoms įgyvendinant kelių paramos teikėjų projektus taikant sąlyginį metodą, dėl jų finansavimo pobūdžio ir mokėjimo sąlygų operacijoms būdinga mažesnė klaidų tikimybė; pakartoja, kad nuolat nerimauja dėl to, jog sujungiamos Sąjungos lėšos ir kitų paramos teikėjų skiriamas finansavimas, ypač dėl to, kad Sąjungos lėšos nepriskiriamos konkrečiai nustatytiems išlaidų punktams, ir dėl to, kad taikant sąlyginį metodą Audito Rūmų darbas apribojamas;
28.

remdamasis Audito Rūmų ataskaita pažymi, kad 2015 m. kovo – gruodžio mėn. Komisijos vardu atliktas Agentūros išorės vertinimas, o 2016 m. kovo mėn. pateikti vertinimo rezultatai; pažymi, kad vertinant padaryta išvada, jog Agentūra prisideda prie didelės apimties IT sistemų laisvės, saugumo ir teisingumo erdvėje operacijų valdymo ir veiksmingai vykdo savo užduotis; be to, pažymi, kad vertintojai, siekdami dar labiau pagerinti operacijų valdymą, pateikė 64 rekomendacijas, iš kurių septynios laikomos itin svarbiomis, o 11 – labai svarbiomis; džiaugiasi dėl to, kad Agentūra parengė šių rekomendacijų įgyvendinimo planą ir šiuo metu jis yra vykdomas; ragina Agentūrą informuoti biudžeto įvykdymą tvirtinančią instituciją apie šio plano įgyvendinimą;
3.

primena, kad, remiantis vykdomojo direktoriaus sprendimu, išlaidos Biuro rengiamų susitikimų dalyviams kompensuojamos atsižvelgiant į tai, kuriai iš trijų kategorijų (A, B ar C) jie priskirtini; pažymi, kad A kategorijos dalyviai, kurie per susitikimą turėtų atlikti konkrečią užduotį, gauna fiksuoto dydžio kompensaciją už kelionės išlaidas ir dienpinigius, B kategorijos dalyviai gauna fiksuoto dydžio kompensaciją tik už kelionės išlaidas, o C kategorijos dalyvių išlaidos nekompensuojamos; atkreipia dėmesį į tai, kad dalyvių, priskirtinų A kategorijos kompensacijos gavėjams, skaičius sumažėjo nuo 69 % 2014 m. iki 52 % 2015 m.; pažymi, jog iki galo atlikti veiksmai, kad kvietimuose būtų paaiškinta taikytina kompensacijos kategorija;
37.

apgailestauja, kad pagalbą gaunanti valstybė narė ir darbo grupė neteikė Komisijai reguliarių veiklos ataskaitų; pažymi, kad Komisija turėtų primygtinai reikalauti kas ketvirtį ir pernelyg nevėluojant jai teikti veiklos ataskaitas ir išsamią galutinę ataskaitą ex post vertinimo forma per pagrįstą laikotarpį po to, kai Graikijos reikalų darbo grupė užbaigs savo darbą; prašo, kad Komisija sistemingai stebėtų techninės pagalbos įgyvendinimą tam, kad ją būtų galima koreguoti ir labiau orientuoti į rezultatus; taip pat prašo, kad į įvairias techninės pagalbos ir Graikijos reikalų darbo grupės ataskaitas būtų įtraukti apskaitos duomenys apie tai, kaip ir kur konkrečiai buvo panaudotos vadinamojo Graikijos gelbėjimo valstybės lėšomis lėšos;
12.

apgailestauja, kad 2015 m. tarp Audito Rūmų narių nebuvo lyčių pusiausvyros (5 moterys ir 23 vyrai) ir kad 2016 m. moterų skaičius sumažėjo iki trijų; apgailestauja ir dėl to, kad Audito Rūmuose ir toliau nėra aukščiausios ir vidurinės grandies vadovų lyčių pusiausvyros (30,4 % moterų, palyginti su 69,6 % vyrų); ragina Audito Rūmus skatinti lyčių pusiausvyrą, ypač einančiųjų vadovaujamas pareigas asmenų grandyje, be to, ragina Audito Rūmus informuoti biudžeto įvykdymą tvirtinančią instituciją apie priemones, kurių buvo imtasi, ir šioje srityje pasiektus rezultatus, nepakenkiant savo paskirčiai;
21.

pakartoja, kad remia ITER programą ir yra įsipareigojęs užtikrinti jai tinkamą finansavimą; vis dėlto yra susirūpinęs dėl to, kad ši programa gali dar labiau vėluoti ir pareikalauti papildomų išlaidų, taip pat kad tai gali atitinkamai daryti poveikį Sąjungos biudžetui; todėl apgailestauja dėl to, kad negalėjo įvertinti 2016 m. ITER programos asignavimų dydžio atsižvelgdamas į atnaujintą mokėjimų planą ir tvarkaraštį, kuriuos ITER taryboje ketinama pristatyti tik 2015 m. lapkričio mėn.; vis dėlto tikisi, kad šiame peržiūrėtame plane bus pakankamai įrodymų, jog buvo deramai atsižvelgta į Parlamento rekomendacijas, išdėstytas atitinkamoje 2013 m. rezoliucijoje dėl biudžeto įvykdymo patvirtinimo (9), ir kad bus užtikrintas finansinis patikimumas ir išlaidų veiksmingumas; ketina kelti šį klausimą per 2016 m. taikinimo procedūrą biudžeto klausimais; be to, tvirtina, kad reikalingas visiškas skaidrumas dėl Europos ITER įgyvendinimo ir branduolių sintezės energetikos vystymo bendrosios įmonės įnašų į ITER programą panaudojimo; ragina numatyti tinkamą atskaitomybės mechanizmą, kurį taikant būtų aiškiai nurodomas tarptautiniam projektui suteiktų finansinių išteklių dydis ir įvertinamas jų veiksmingas naudojimas;
11.

pažymi, kad VAT atliko Bendrosios įmonės, taip pat bendrųjų įmonių „Švarus dangus“, ARTEMIS, KEV ir IMI bendros IT infrastruktūros IT rizikos vertinimą; remdamasis ataskaita, pažymi, kad reikia įforminti IT saugumo politiką, taip pat reikia į būsimas sutartis su IT paslaugų teikėjais įtraukti išsamias procedūras;